Ego Gallerus, Dei gratia Eduensis episcopus, notum facio universis presentem paginam inspecturis quod Gaufridus, miles, de Sancto Leodegario, laude et assensu uxoris sue nomine Emengardis, et filiorum suorum Odonis et Willelmi, et filiarum suarum Aaliz et Elisabeth, dedit et concessit in perpetuam elemosinam ecclesię Fonteneti quicquid habebat in nemore des Heroarz, videlicet duas partes quę ipsius erant, et tertia erat monachorum Fonteneti, a via de Milies usque ad Fontem Laornosum, et a fonte illo, sicut rivus ejusdem fontis vadit, usque ad Cosam fluvium. Et habuit de beneficio ejusdem ecclesię IIII vigenti libras Divionenses, et uxor ejus vaccam unam pro laude, et filius ejus primogenitus Odo III solidos et alter III s. et utraque filiarum...... . Hoc autem factum est coram Herardo, priore Sancti Ledeogarii... Hanc autem elemosinam laudavit Galterus........ cujus feodo erat. Hujus rei testes sunt Guido, prior sancti Symphorii......... Petrus archipresbiter Sinemuri; Willelmus, presbiter de Chaace; Theobaldus, prepositus; Johannes de Montebarri. Actum est hoc anno Domini M°CC° decimo.